บัวหลวงคึกขึ้นดอกฝาก37เดือน5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธนาคารระเบิดศึกดอกเบี้ยเงินฝากระยะยาว ธนาคารกรุงเทพ เสนอเงินฝากดอกเบี้ยขั้นสูงสุด 5% 
นางรัชนี นพเมือง ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้มอบข้อเสนอพิเศษสำหรับลูกค้าเงินฝาก ด้วยผลิตภัณฑ์เงินฝากประจำ “Step ก้าวไกล” ระยะเวลาการฝาก 25 เดือน อัตราดอกเบี้ยสูงสุด 4.50% ต่อปี และระยะเวลาการฝาก 37 เดือน อัตราดอกเบี้ยสูงสุด 5.00% ต่อปี 
นางรัชนี กล่าวว่า ธนาคารจะแบ่งจ่ายดอกเบี้ยทุก 6 เดือน และช่วงสุดท้ายจ่ายเมื่อครบระยะเวลาการฝาก กำหนดจำนวนเงินฝากแต่ละยอดไม่ต่ำกว่า 1 หมื่นบาท เริ่มตั้งแต่บัดนี้ถึงวันที่ 27 ก.ค. 2553 นับว่าเป็นการเพิ่มทางเลือกในการออมให้ประชาชนอีกทางหนึ่ง
สำหรับรายละเอียดอัตราดอกเบี้ยเงินฝากประจำ Step ก้าวไกล 25 เดือนนั้น เดือนที่ 1 ถึง 6 อัตราดอกเบี้ย 1% ต่อปี เดือนที่ 7 ถึง 12 อัตราดอกเบี้ย 1.50% ต่อปี เดือนที่ 13 ถึง 18 อัตราดอกเบี้ย 2% ต่อปี เดือนที่ 19 ถึง 24 อัตราดอกเบี้ย 2.25% ต่อปี และเดือนที่ 25 อัตราดอกเบี้ย 4.50% ต่อปี ด้านเงินฝากประจำ Step ก้าวไกล 37 เดือนก็เช่นกัน เดือนที่ 1 ถึง 6 อัตราดอกเบี้ย 1% ต่อปี เดือนที่ 7 ถึง 12 อัตราดอกเบี้ย 1.50% ต่อปี เดือนที่ 13 ถึง 18 อัตราดอกเบี้ย 2% ต่อปี เดือนที่ 19 ถึง 24 อัตราดอกเบี้ย 2.50% ต่อปี และเดือนที่ 25 ถึง 30 อัตราดอกเบี้ย 2.75% ต่อปี เดือนที่ 3136 อัตราดอกเบี้ย 3.25% ต่อปี และเดือนที่ 37 อัตราดอกเบี้ย 5% ต่อปี
‘เงินฝากประจำ Step ก้าวไกล นับเป็นอีกหนึ่งทางเลือกสำหรับลูกค้าที่สนใจในผลิตภัณฑ์ทางด้านการออม ซึ่งนอกจากเงินฝากประจำประเภทดังกล่าวแล้ว ธนาคารยังมีเงินฝากสินมัธยะทรัพย์ทวี (ฝากในจำนวนเท่ากันทุกเดือน ระยะเวลาการฝาก 24 เดือนขึ้นไป ซึ่งจะได้รับการยกเว้นภาษีเมื่อฝากครบตามเงื่อนไข) กองทุนรวม พันธบัตร บริการประกันชีวิตสะสมทรัพย์ ทั้งนี้สามารถติดต่อขอเปิดบัญชีหรือสอบถามรายละเอียดเพิ่มเติมได้ที่ทุกสาขาทั่วประเทศของธนาคารกรุงเทพ บริการธนาคารทางโทรศัพท์ บัวหลวงโฟน โทร.1333 หรือ www.bangkokbank.com’ นางรัชนี กล่าว